	Мярка 1. „Инвестиции в земеделски стопанства и селскостопански дейности.“
	1.1.	Описание на целите на мярката
Основни цели на мярката: 
- устойчиво развитие на селското стопанство чрез модернизация и въвеждане на иновации в земеделските стопанства на територията на МИГ; 
- достигане на достатъчно надежден земеделски доход; 
- производство на конкурентоспособна качествена и екологична местна земеделска продукция;
- подкрепа за отглеждане на приоритетните за територията на МИГ земеделски култури - зърнено-житни, зърнено-фуражни и технически. 
Обхватът на мярката е на цялата територия на МИГ Медковец – Монтана. 
1.2.	 Допустими кандидати
За подпомагане могат да кандидатстват лица, които към датата на подаване на заявлението за подпомагане са: 
1.	Земеделски стопани:
· Физически лица или;
· Юридически лица, регистрирани по Търговския закон или Закона за кооперациите, Закона за вероизповеданията или създадени по Закона за Селскостопанската академия;
2.	Две или повече физически или юридически лица, които са регистрирали законно установена структура по реда на Търговския закон, Закона за кооперациите или по Закона за задълженията и договорите, която се създава за съвместно закупуване и ползване на материални активи за земеделски дейности в съответствие с чл. 73 от Регламент (ЕС) 2021/2115, които кандидатстват за колективни инвестиции;
3.	Групи и организации на производители признати като група или организация на производители, в съответствие с националното и/или европейското законодателство за организации на производители;
4.	Кооперативни обединения на земеделски стопани създадени в съответствие със специализирано национално законодателство. 
Съществуващите земеделски стопанства, кандидати по мярката, следва да са регистрирани като земеделски стопани по Закона за подпомагане на земеделските производители от най – малко 12 месеца преди кандидатстването за подпомагане и да не са прекратявали своята дейност в този период.
Земеделските стопани със земеделски стопанства, за които е приложимо трябва да отговарят на изискванията на Закона за ветеринарномедицинската дейност
1.3.	Допустими дейности 
Дейностите и разходите, допустими за подпомагане трябва да са свързани с производството на селскостопански продукти включени в приложение I на Договора за функционирането на Европейския съюз или памук, с изключение на риба и рибни продукти.
Подкрепа в рамките на интервенцията се предоставя в съответствие с чл. 73 от Регламент (ЕС) 2021/2115 от 02 декември 2021 година само за материални и/или нематериални активи, в това число машини, съоръжения, оборудване, включително и недвижима собственост, както и общи разходи, свързани с подпомаганата дейност.
Допустимите за подпомагане дейности в рамките на мярката, могат да включват материални и нематериални инвестиции. Подкрепа се предоставя за материални и нематериални инвестиции в новосъздадени и съществуващи земеделските стопанства за покриване нуждите на същите, съобразени с техният капацитет.
Допустими за финансиране по мярката са дейностите за:
· Инвестиции за модернизация и механизация /инвестиции във физически активи/, свързана с намаляване на производствените разходи и повишаване производителността на труда;
· Инвестиции за постигане съответствие с нововъведени стандарти на Общността приложими за съответните стопанства. Финансова помощ за инвестиции за постигане на съответствие с нововъведени стандарти на Съюза ще се предоставя, като с цел съобразяване с тези изисквания подпомагането може да бъде предоставено в рамките на 24 месеца от датата, на която изискванията стават задължителни за земеделските стопанства
· Доставка и монтаж на напоителни инсталации (или елементи от тях), включително инсталации за дъждуване, инсталации за капково напояване, пивоти, тръбно-ролкови машини, водни помпи и помпени станции, генератори, филтри, тръби, маркучи и други елементи от тях; 
· Доставка и монтаж на съоръжения за съхраняване на вода – стационарни резервоари и цистерни и др.;
· Инвестиции пряко свързани с подобряване на енергийната ефективност на стопанствата;
· Инвестиции за съхранение на земеделската продукция с цел запазване качеството на продукцията;
· Инвестиции в изграждане/реконструкция/закупуване на машини и съоръжения за опазване на околната среда, включително за съхранение на оборска тор;
· Инвестиции в недвижима собственост, свързана с дейността на земеделските стопанства;
· Инвестиции за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия;
· Инвестиции за производство на енергия от възобновяеми енергийни източници (водна, вятърна, слънчева, геотермална енергия и остатъчна/отпадъчна биомаса) за собствено потребление за нуждите на земеделските стопанства. Инсталациите за производство на енергия от ВЕИ не трябва да надвишава мощност от 1 мегават и трябва да са в съответствие с условията за устойчивост в Закона за енергията от възобновяеми източници.
· Инвестиции, насочени към надвишаване на изискванията за хуманно отношение към животните и повишаване на биосигурността;
· Дейности за инвестиции в земеделски стопанства и селскостопански дейности, съгласно Раздел 13.3.1. на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.
Не се предоставя подпомагане за дейности и инвестиции, които биха навредили на околната среда.
Инвестициите, включени в проектното предложение, трябва да са придружени от документ от компетентния орган по околна среда (РИОСВ/МОСВ/БД), издадени по реда на ЗООС и/или ЗБР и ЗВ.
Материалните и нематериалните инвестиции включени в проектното предложение трябва да са в съответствие с параметрите и дейностите, обект на подпомагане и включени в разработения бизнес план.

1.4.	Допустими разходи
Допустимите по мярката разходи са както следва:
· Разходи за инвестиции за модернизация и механизация /инвестиции във физически активи/, свързана с намаляване на производствените разходи и повишаване производителността на труда;
· Разходи за инвестиции за постигане съответствие с нововъведени стандарти на Общността приложими за съответните стопанства. Финансова помощ за инвестиции за постигане на съответствие с нововъведени стандарти на Съюза ще се предоставя, като с цел съобразяване с тези изисквания подпомагането може да бъде предоставено в рамките на 24 месеца от датата, на която изискванията стават задължителни за земеделските стопанства
· Разходи за доставка и монтаж на напоителни инсталации (или елементи от тях), включително инсталации за дъждуване, инсталации за капково напояване, пивоти, тръбно-ролкови машини, водни помпи и помпени станции, генератори, филтри, тръби, маркучи и други елементи от тях; 
· Разходи за доставка и монтаж на съоръжения за съхраняване на вода – стационарни резервоари и цистерни и др.
· Разходи за инвестиции пряко свързани с подобряване на енергийната ефективност на стопанствата;
· Разходи за инвестиции за съхранение на земеделската продукция с цел запазване качеството на продукцията;
· Разходи за инвестиции в изграждане/реконструкция/закупуване на машини и съоръжения за опазване на околната среда, включително за съхранение на оборска тор;
· Разходи за инвестиции в недвижима собственост, свързана с дейността на земеделските стопанства;
· Разходи за инвестиции за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия;
· Разходи за инвестиции за производство на енергия от възобновяеми енергийни източници (водна, вятърна, слънчева, геотермална енергия и остатъчна/отпадъчна биомаса) за собствено потребление за нуждите на земеделските стопанства. Инсталациите за производство на енергия от ВЕИ не трябва да надвишава мощност от 1 мегават и трябва да са в съответствие с условията за устойчивост в Закона за енергията от възобновяеми източници;
· Разходи за инвестиции, насочени към надвишаване на изискванията за хуманно отношение към животните и повишаване на биосигурността;
· Разходи за инвестиции в земеделски стопанства и селскостопански дейности, съгласно Раздел 14.1.1. на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.;
· общи разходи, свързани с проектното предложение, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проектното предложение и правни услуги, извършени както в процеса на подготовка на проекта преди подаване на проектното предложение, така и по време на неговото изпълнение.
Не е допустима подкрепата за основни земеделски инвестиции с изключение на такива, предвидени за социално земеделие и/или такива, свързани с колективни инвестиции съгласно Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.. 
1.5.	Финансови параметри за проектите – минимален и максимален размер на общите допустими разходи за един проект
Минимален размер на общите допустими разходи за един проект – 
25 564,59 евро
Максимален размер на общите допустими разходи за един проект – 
102 258,38 евро;
Максимален размер на безвъзмездната финансова помощ за един проект – 51 129,19 евро.
1.6.	Интензитет на финансовата помощ
Максималните нива на подпомагане не може да надхвърлят максималния интензитет на помощта, посочен в член 73, параграф 4 от Регламент (ЕС) №2021/2115.
Финансовата помощ по мярката е в размер на 50 % от общия размер на допустимите за финансово подпомагане разходи. 
1.7.	Обективни и измерими критерии за подбор на проектите, тяхната тежест и минимален праг за одобрение
· Проектното предложение е свързано с инвестиции за производство на зърнено-житни, зърнено-фуражни и технически кулутри (над 50 % от допустимите инвестиционни разходи по проектното предложение са изцяло насочени в сектори за производството на тези култури) – 20 т.
· Проектното предложение е подадено от млад земеделски стопанин, съгласно определението в Раздел 10 на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г. – 20 т.
· Проектното предложение е подадено от жена – 20 т.
· Проектното предложение е подадено от кандидат, принадлежащ към някоя от уязвимите групи от територията на МИГ, определени в анализите и проучванията към СВОМР – 20 т.
· Проектното предложение е за колективни инвестиции – 30 т.
· Проектното предложение предвижда разкриването на 1 работно място – 20 т.
· Проектното предложение предвижда разкриването на 2 работни места – 30 т.
Минимален праг за одобрение на проектно предложение – 30 т.




